cyanic-selkie/wikianc huggingface dataset:
Aleksandr Solženitsyn
Taistelu Solženitsynistä
Solženitsynille myönnettiin Nobelin kirjallisuuspalkinto vuonna 1970, mutta hän ei uskaltanut lähteä noutamaan sitä Tukholmasta, koska se olisi merkinnyt maanpakoa. Mikrofilmit Vankileirien saaristosta toimitettiin salaa kustantamoille Pariisiin ja New Yorkiin, mutta Solženitsyn halusi aluksi teoksen ilmestyvän Neuvostoliitossa ja pyysi viivyttämään julkaisua lännessä. Syyskuussa 1973 Solženitsyn muutti mielensä julkaisemisesta, koska hänelle selvisi, että Neuvostoliiton turvallisuuspoliisi KGB oli löytänyt kappaleen hänen kirjaansa kuulusteltuaan hänen konekirjoittajaansa, joka oli hirttäytynyt pian sen jälkeen. Kuten Boris Pasternakin tapauksessa, Neuvostoliitto tuomitsi Solženitsynin Nobel-palkinnon poliittisesti vihamieliseksi teoksi. "Jos Solženitsyn jatkaa asumistaan maassa saatuaan Nobel-palkinnon, se vahvistaa hänen asemaansa ja sallii hänen levittää propagandaa näkemyksistään aktiivisemmin", kirjoitti Juri Andropov eräässä salaisessa muistiossa.
Kustannuskielto
Jarl Hellemannin mukaan Tammen "syntilista" oli jo ennen Vankileirien saaristoa ollut Tehtaankadun suunnasta katsottuna "pitkä ja painava", koska kustantamo oli julkaissut muun muassa Väinö Tannerin ja Arvo Tuomisen muistelmat sekä Boris Pasternakin Tohtori Živagon. Lisäksi Yrjö Leinon muistelmateos Kommunisti sisäministerinä hiersi suhteita julkaisemattomanakin, ja Hellemannin mukaan Tehtaankadulta kyseltiinkin, "miksi juuri Tammen piti kustantaa niin paljon neuvostovastaista kirjallisuutta". Hellemannin mukaan Tammi miellettiin yleisesti sosialidemokraattiseksi kustannusyhtiöksi siitä huolimatta, että puolue ei koskaan omistanut siinä ainoatakaan osaketta.
Immissio
Immissio ( < in 'sisään' + mittere 'päästää') tarkoittaa oikeustieteessä kahta eri asiaa, joista toinen liittyy sijoitukseen ja toinen aiheutettuun haittaan. Immission vaikutusta havainnoitaessa tai mitattaessa tarkastellaan haittaa kärsivän kohteen mukaan.
Haitta
Immissio naapuruusoikeudellisena käsitteenä tarkoittaa kiinteistön tai laitoksen toisille kiinteistöille aiheuttamaa haittaa. Immissio johtuu päästöistä eli emissioista: kaasuista ja hienojakoisista partikkeleista, jotka leviävät ilman mukana, ja energiasiirtymistä. Tällainen haitta saattaa muodostua ympäristölle haitallisista aineista, noesta, liasta, pölystä, hajusta, kosteudesta, melusta, tärinästä, säteilystä, valosta, lämmöstä tai muusta vastaavasta.
Aleksandr Petrovitš Karpinski
Aleksandr Petrovitš Karpinski (1847–1936) oli venäläinen geologi, joka tutki Uralin geologiaa, maansa vuorisuola- ja rautamalmiesiintymiä ja kivihiilikauden muinaisjäännöksiä. Vuosina 1877–1896 hän oli Pietarin vuoriopiston professori. Vuosina 1885–1903 hän johti maansa geologista tutkimusta, ja vuosina 1917–1936 hän toimi tiedeakatemian esimiehenä.
Khadijah Hashim
Useista Hashimin novelleista ja romaaneista on sovitettu TV-näytelmiä. Joukossa ovat romaanit Mawar Merah di Jambangan, Sekapur Sirih Segeluk Air  , Ditepi Pagar , Badai Semalam   ja Dekat Disayang Jauh Dikenang. Romaani Laila Azwa Gadisku  on mukautettu tv-elokuvaksi. Lisäksi Mira Edora ja Pelangi Pagi  -romaanista on tehty elokuva Bicara Hati.
Paul Parker
1996 vapaalla siirrolla Manchester Unitedista lähtenyt westhamilainen edusti uransa aikana vielä Derby Countya, Sheffield Unitedia, Fulhamia, Chelseaa ja Farnborough Townia, jossa lopetti uransa vuonna 2000.
Dan Barna
Ilie Dan Barna (s. 10. heinäkuuta 1975 Sibiu ) on romanialainen poliitikko ja puolueen puheenjohtaja. Hän on toiminut puolueensa Pelastakaa Romania -liiton (USR) puheenjohtajana vuodesta 2017 ja kansanedustajana vuodesta 2016 alkaen.
Teikhiussa
Teikhiussa ( tai Teikhioussa, myös, ; ) oli antiikin aikainen kaupunki Jooniassa nykyisen Turkin alueella. Se sijaitsi Miletoksen poliksen alueella nykyisellä Saplı Adasın saarenkaltaisella niemekkeellä Akbükinlahdessa, noin 18 kilometriä Miletoksen kaupunkikeskuksesta kaakkoon. Joskus se on kuitenkin sijoitettu enemmän kaakkoon lähemmäksi nykyistä Kazıklıa.
Vanttila (Espoo)
Liikenneyhteydet
Läheiseltä Kauklahden juna-asemalta pääsee myös busseilla 118 (Tapiola metroasema-Niittykumpu metroasema-Tuomarila-Espoon keskus-Kauklahti), 213 ja 213N (Kamppi-Espoon keskus-Kauklahti), 168 (Espoon keskus-Mikkelä-Kauklahti), 911 (Kauklahti-Kirkkonummi). Kauklahden juna-asemalta pääsee lähijunilla E, U ja L (yöjuna). Alue on lippuvyöhykkeellä C.
Chichilaki
Ympäristökysymykset
Venäjän ja Georgian välisen sodan jälkipuinnissa, metsämaat kiistellyn Etelä-Ossetian alueelta hävitettiin, herättäen kansallista surua georgialaisissa.
Fluxus
Fluxus-taiteilijoita
Fluxuksen yhteydessä on toiminut useita taiteilijoita, kirjailijoita ja säveltäjiä, muun muassa:
Command & Conquer: Red Alert 3
Näyttelijät
Command & Conquer -pelisarja on tunnettu elokuvamaisista välinäytöksistä, joita tähdittävät aidot näyttelijät tietokoneanimoitujen hahmojen sijasta. 20. elokuuta 2008 Electronic Arts julkaisi Red Alert 3:n virallisilla kotisivuilla uutisen, jossa esiteltiin pelin välinäytöksissä esiintyvät kaksitoista näyttelijää.
Bartolomeu Dias
Hyväntoivonniemi
Vuosina 1487–1488 kahdella karavelilla tekemällään matkalla hän purjehti koko Afrikan länsirannikon pituuden ja kiersi mantereen eteläkärjen Cape Agulhasin. Retkeilijöiden huoltoalus jätettiin odottamaan nykyisen Ghanan tienoille. Nykyisen Etelä-Afrikan kaakkoisrannikolla Dias joutui miehistön kapinan vuoksi kääntymään takaisin. Hän oli kuitenkin varmistanut meritien olemassaolon. Paluumatkan alussa ohitettiin Hyväntoivonniemi, jolle Dias antoi nimen ”Myrskyjen niemi”; niemen nykyisen nimen antoi kuningas Juhana II. Bartolomeu Dias oli näin selvittänyt, että Afrikan ympäri oli mahdollista purjehtia Intiaan.
Rantasalmen rautatieasema
Rantasalmen rautatieasema on rautatieliikennepaikka -radalla Rantasalmella, noin seitsemän kilometrin päässä kunnan keskustaajamasta.
Hugo Vasarla
Hugo Vasarla, vuoteen 1935 Vasenius, (2. helmikuuta 1886 Viipuri – 11. toukokuuta 1960 Helsinki ) oli suomalainen osuustoiminnan parissa toiminut kauppaneuvos (1923) ja vuorineuvos (1936). Hän oli Suomen elintarpeiden tuontikunnan toimitusjohtaja 1917–1920, SOK:n toimitusjohtaja 1921–1939, Valtion hankintakeskuksen (nyk. Hansel) toimitusjohtaja 1948–1956. Eduskunnan pankkivaltuusmies hän oli 1924–1926, yleisen Osuuskauppojen Liiton puheenjohtaja 1921–1939.
HAC
HAC voi tarkoittaa muun muassa seuraavia asioita:
Natalja Gurova
Natalja Gurova (o.s. Kovalenko, s. 1976) on kazakstanilainen riistamaaliampuja ja maailmanmestari.
Matti Heimo
Heimo palasi KaaPoon, jota edusti kausina 2007–2010. Kaudella 2007 Heimo teki 25 ottelussa 29 maalia, ja voitti toisen peräkkäisen B-lohkon maalikuninkuutensa peräti kymmenen maalin erolla. Kaudella 2008 Heimon 17 maalia yhtä monessa ottelussa riittivät maalipörssin jaettuun toiseen sijaan. Kahtena viimeisenä KaaPo-kautenaan Heimo ei enää yltänyt kymmeneen maaliin, mutta rikkoi tuon rajan vielä uransa tällä erää viimeiseksi jääneellä kaudella 2011, jolloin hän edusti Salon Palloilijoita ja teki 26 ottelussa 12 maalia.
Asterix ja suuri taistelu
Juoni
Ennustaja on jäänyt roomalaisten vangiksi, mutta liittoutuu heidän kanssaan rahapalkkion toivossa. Propellix palaa takaisin gallialaiskylään ja saa kirousennustuksillaan ajettua kaikki pois kylästä Asterixia, Obelixia, Idefixiä ja Akvavitixia lukuun ottamatta. Roomalaiset saapuvat autioon kylään, mutta joutuvat lähtemään sieltä Akvavitixin keitosten aiheuttaman hajun takia. Tietäjä juo yhtä valmistamaansa taikajuomasekoitusta ja saa järkensä takaisin. Näyttääkseen kyläläisille, ettei Propellix ole oikea ennustaja ja antaakseen tälle opetuksen, hän järjestää yllätyksen saapumalla roomalaisleirin telttaan, jossa tämä on kenturion kanssa. Kyläläiset odottavat ulkopuolella ja Akvavitix käskee Propellixia ennustamaan "yllätyksen". Kun hän ei osaa, kylän naiset käyvät ennustajan ja roomalaisten kimppuun. Pian koko leiri on maan tasalla, mutta piilossa ollut ennustaja yrittää paeta, jolloin Obelix heittää tätä hiidenkivellä. Seurauksena hän menettää järkensä, kuten Akvavitix aiemmin. Asterix ja kumppanit palaavat takaisin kotikyläänsä juhlimaan.
HMS Culloden (1776)
Palvelus
Alus oli huollettavana ja kuparoitavana Portsmouthissa huhti-toukokuun, mistä vapauduttuaan lähti Tuulensuunnansaaristoon 3. kesäkuuta. Alus purjehti syyskuussa Rodneyn laivasto-osaston mukana New Yorkiin ja valtasi 12. syyskuuta kaappari Hettyn (ex- HMS Haerlem). Alus ajoi karille 23. tammikuuta 1781 Culloden Pointissa Montaukissa New Yorkissa. Seuraavana päivänä se tuhottiin, ettei alus joutuisi vihollisen haltuun.
Käräjäsaarna
Kuninkaallinen päätös ja selitys sääti: Saarnat varsinaisissa käräjissä ovat pidettävät kirkossa, jos se on lähellä käräjäpaikkaa; mutta jos se on 1/4 peninkulmaa edempänä, on saarna pidettävä itse käräjäpaikassa.
Markus Nurmi
Seuraura
Kaudella 2015–2016 Nurmi oli TPS:n A-nuorten paras maalintekijä ja kolmanneksi paras pistemies tehoilla 19+17=36. Hän edusti joukkuetta myös Junior Club World Cupissa. Nurmi pelasi samalla kaudella myös ensimmäisen liigapelinsä 20. tammikuuta 2016 Helsingin IFK:ta vastaan. Hänet merkittiin TPS:n nelosketjun oikeaan laitaan Jonne Virtasen ja Otto Niemisen viereen. Nurmi sai ottelussa jääaikaa 11.48 minuuttia. Hän pelasi kauden aikana kaksi SM-liigaottelua.
Nurmi teki ensimmäisen miesten pääsarjamaalinsa Mestarien liigassa 2. syyskuuta 2017 alivoimalla tyhjään maaliin tšekkiläistä HK Hradec Královéa vastaan. Ensimmäinen SM-liigamaalinsa hän teki 19. syyskuuta 2017 Pelicansia vastaan. Kaikkiaan Nurmen varsinainen tulokaskausi SM-liigassa toi 51 runkosarjaottelussa tehot 10+11=21 ja 11 playoff-ottelussa yhden syöttöpisteen. Joulukuussa 2018 hän teki TPS:n kanssa vuoden mittaisen jatkosopimuksen. Kaudella 2018–2019 Nurmi oli TPS:n ainoa kauden kaikki 60 runkosarjaottelua pelannut pelaaja.
Kaudella 2020–2021 Nurmi teki 46 runkosarjaottelussa tehot 18+18=36. Hän oli TPS:n kolmanneksi paras maalintekijä. 27. lokakuuta 2020 vieraissa Kalevan Palloa vastaan Nurmi teki liigauransa ensimmäisen kypärätempun. Hänen ensimmäinen ja kolmas maalinsa syntyivät ylivoimalla ja toinen maali syntyi tasavajaalla. Jari Järvinen valitsi Nurmen ottelun Alumnien tähtien ykköstähdeksi. 28. marraskuuta 2020 pelatussa ottelussa Porin Ässiä vastaan Nurmi teki ottelun avausmaalin vain neljän sekunnin pelin jälkeen, mikä on SM-liigan historian nopein maali. Aiempi ennätys oli viisi sekuntia ja se oli Jari Laihon, Esa Väliojan ja Seppo Ahokaisen hallussa. Helmikuussa 2021 Nurmi joutui pariksi viikoksi karanteeniin, kun Suomen A-maajoukkueessa oli ilmennyt Beijer Hockey Gamesin jälkeen koronavirustartoja, joille hän altistui. Nurmi voitti kauden päätteeksi SM-hopeaa.
Naantalin viljasiilot
60.45956°N, 22.04636°W
Baseballin Viron mestaruussarja 2010
Loppuottelut
Kahden ottelun voittojen mentyä tasan, mestaruus ratkaistiin supervuorossa, 1 vuoroparin pelissä.
Peter Gadet
Peter Gadet on Sudanin kansan vapautusarmeijan entinen kenraali ja nykyisin yksi Etelä-Sudanin hallitusta vastaan taistelevan Etelä-Sudanin vapautusarmeijan komentajista. Gadet on tukenut entistä varapresidenttiä Riek Macharia presidentti Salva Kiiriä vastaan.
(Z)-stilbeeni
Valmistus
(Z)-stilbeeniä voidaan valmistaa synteettisesti kaksivaiheisella reaktiolla. Ensimmäisessä vaiheessa fenyylietikkahappo ja bentsaldehydi reagoivat katalyyttien läsnä ollessa, jolloin tuotteena muodostuu cis-2-fenyylikanelihappoa. Happo reagoi edelleen kinoliinin kanssa kuparikromiitin katalysoimana. Tässä reaktiossa muodostuu (Z)-stilbeeniä, joka voidaan erottaa uuttamalla ja puhdistaa sekä kuivata.
Aderinsukeltaja-antilooppi
Koko ja ulkonäkö
Aderinsukeltaja-antiloopin ruumiinpituus on 66–72 senttiä ja säkäkorkeus 30–32 senttiä. Hännän pituus on 9–12 senttiä ja korvien pituus 7–8 senttiä. Eläin painaa 6–12 kiloa. Sukupuolet ovat samannäköiset. Kummallakin sukupuolella on 3–6 senttiä pitkät, taaksepäin sojottavat sarvet, jotka voivat uroksilla olla pidemmät kuin naarailla. Muiden sukeltaja-antilooppien tavoin lajin ruumiinmuoto on sopeutunut tiheässä kasvillisuudessa liikkumiseen. Sen ruumis on pieni ja tanakka, takaraajat suuret, selkä kaareva ja jalat suhteellisen pienet. Lisäksi sillä on levitettävät teräväkärkiset sorkat. Suu on suuri, kuono suippo, ja nenänpää litteä. Silmien edessä ovat viillonmuotoiset naamarauhaset. Turkki on pehmeä ja silkkinen. Turkki on yleisväriltään kellanruskea, mutta muuttuu niskan kohdalta jonkin verran harmaammaksi. Vatsapuoli on selkäpuolta vaaleampi. Punertavista jaloista erottuvat myös valkoiset laikut, jotka korostuvat heti sorkkien yläpuolella olevilla mustalla ja valkoisella täplällä. Useimpien muiden töyhtöantilooppien tavoin aderinsukeltaja-antiloopin pään päällä on ruskea töyhtö. Aderinsukeltaja-antiloopin erottaa muista lajeista parhaiten takamuksen valkeasta juovasta.
Aydın
Aydınin provinssissa on myös useita kansainvälisesti tunnettuja historiallisia kohteita ja turistikohteet ovat kehittyneet. Aydınissa on kuumaa kesäisin ja lämmintä ympäri vuoden. Aydın on suurin naispormestarin hallinnoima kaupunkikeskus Turkissa. Pormestari, rouva Özlem Çerçioğlu, valittiin vuonna 2009.
Olav Valen-Sendstad
Olav Valen-Sendstad (30. kesäkuuta 1904, Notodden, Norja – 5. toukokuuta 1963 Oslo, Norja) oli norjalainen pappi ja filosofian tohtori. Hän oli merkittävä hahmo Norjan kirkollisessa ja yleisessä kulttuurielämässä 1930–1950-luvuilla. Arvostetun ja huomatun henkilön hänestä teki hänen rohkea kirjallinen ja suullinen julistus. Välillä keskustelu hänen ympärillään kävi hyvin kiivaana. Hänen kirjallinen tuotantonsa kattoi 30 teosta sekä paljon muun muassa teologisia ja filosofisia aikakauskirja- ja sanomalehtiartikkeleita.
Hengellinen herääminen ja tie papiksi
Olav Valen-Sendstad liitettiin Norjan evankelis-luterilaiseen kirkkoon (Den norske kirke) pian syntymänsä jälkeen kristillisen kasteen kautta. Hän sai kristillisen kasvatuksen ja tunnustautui kristityksi lukiossa, mutta viimeisenä kouluvuotenaan hän koki ajautuneensa pois uskosta. Vuonna 1923 hän kuitenkin alkoi opiskella teologiaa Oslon yliopistossa. Hänelle tuli opintojen alkupuolella hengellinen kriisi, joka päättyi hyvin. Sillä oli suuri vaikutus hänen myöhempään elämään ja ajatteluun. Murroskokemuksen jälkeen Valen-Sendstad siirtyi vuonna 1926 opiskelemaan Seurakuntatiedekuntaan. Valmistumisen jälkeen hänet vihittiin papiksi Oslossa 18.1.1929. Hän aloitti työnsä Oslon Sinisessä Ristissä, joka toimi evankelioivasti ja diakonisesti alkoholistien hyväksi sekä teki ennalta ehkäisevää kristillistä raittiustyötä. Vuonna 1931 hän muutti kirkkoherraksi Lounais-Norjaan Stavangerin hiippakuntaan Ryfylken rovastikunnaltaan pieneen Jelsan maalaisseurakuntaan. Hän haki useaa seurakuntavirkaa 1930-luvulla. Lopulta hänet nimitettiin Stavangerin Pyhän Johanneksen seurakunnan kappalaiseksi.
Kuolema
Olav Valen-Sendstad kuoli 5.5.1963 58 vuoden iässä Oslossa, jonne hänet myös haudattiin.
Candy Cane
Historia
Rumpalin vaihduttua vuonna 2006 Candy Cane hylkäsi aikaisemmat tuotokset ja muutti musiikillista suuntaustaan. Tuloksena kokeellinen, black- ja death metal, hardcorea sekä jazz.
Pioneer-ohjelma
thumb|right|[[Pioneer 10 rakenteilla1971. Pioneer 10 ja 11 ovat Pioneer-ohjelman kuuluisimmat avaruusluotaimet, ensimmäiset ulkoplaneetoilla vierailleet luotaimet ja ensimmäiset Pluton kiertoradan saavuttaneet luotaimet.]] thumb|right|Pioneer 10:n "kullattu laatta" Pioneer-ohjelma on sarja Yhdysvaltain avaruusluotaimia. Avaruusohjelman merkittävimmät luotaimet olivat ulkoplaneettoja tutkineet ja aurinkokuntamme jättäneet Pioneer 10 ja Pioneer 11. Kummankin mukana oli miestä ja naista esittävä, luotaimien alkuperästä ja luojista kertova kullattu laatta.
Myöhemmät Pioneer-lennot (1965–1978)
Uudet lennot nimettiin Pioneer 6:sta lähtien (vaihtoehtoiset nimet suluissa).
Jouko Kallio
Rallicrossista tuli ensimmäinen EM-osakilpailuvoitto Ranskasta 1985 Fiat Ritmo Abarthilla divisioona 1:ssä. Jouko Kallio solmi vuonna 1986 tehdassopimuksen Valmetin Autotehtaan kanssa kilpailemisesta rallicrossin EM- sarjassa vuosina 1996–1988. Vuonna 1988 hän osallistui rallicrossin PM-sarjaan MB 190 E -autolla. Vuonna 1989 ohjelmassa oli rallicrossin EM-sarja MB 190E autolla ja SM-sarjan mestaruus Saab 900 T 16:lla. Maasto-ajon SM-sarjaa Jokke ajoi koko vuosikymmenen ajan Fiat X 1/9:llä usean SM-tittelin arvoisesti.
Henry Darrow
Darrow voitti vuonna 1990 Emmy-palkinnon parhaan miessivuosan näyttelijänä sarjassa Santa Barbara.
Nauravat nakit
Nauravat nakit on iskelmäyhtye, jonka kokoonpanoon kuuluvat Hannu-Nakki, Ari-Nakki sekä Timo-Nakki.
Matthew Manning
Manning on kirjoittanut kokemuksistaan kirjan  ''The Link. The Extraordinary gifts of a teenage psychic'' (1974), joka on käännetty 16 kielelle. Suomeksi kirja ilmestyi Otavan kustantamana nimellä Linkki tuntemattomaan 1975. Kirjassa on myös analyysi Manningin poltergeist- ja muista ilmiöistä, jotka jatkuivat kirjan kirjoittamisen aikaan.
Max von Hausen
thumb|Max von Hausen Max Klemens Lothar von Hausen (17. joulukuuta 1846 Dresden – 19. maaliskuuta 1922 Dresden) oli saksalainen kenraali, joka palveli komentajana ensimmäisen maailmansodan alkuvaiheessa.
Espanjan maakunnat
right|thumb|340px|Espanjan maakunnat
Seitsemäntoista itsehallintoalueen lisäksi Espanja on jaettu viiteenkymmeneen maakuntaan.
Neílton
Neílton Meira Mestzk (eli Neílton; s. 17. helmikuuta 1994 Nanuque) on brasilialainen jalkapalloilija, joka edustaa Campeonato Brasileiro Série A:ssa pelaavaa Cruzeiroa. Oikeajalkainen Neílton on pelipaikaltaan hyökkääjä.
Samuel Galton
thumb|Samuel Galton Samuel Galton (1753–1832) oli englantilainen tehtailija. Hän oli isänsä tavoin kveekari ja asetehtailija.
Timo Niemi (jääkiekkoilija)
Timo Niemi (s. 16. syyskuuta 1992 Kaustinen) on suomalainen jääkiekkomaalivahti, joka pelaa III-divisioonajoukkue TUSissa.
Seuraura
Niemi siirtyi kaudeksi 2016–2017 vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Mora IK:hon. Hän pelasi alkukauden lähinnä Mattias Petterssonin aisaparina, mutta Niemi kuitenkin haparoi viidessä pelaamassaan ottelussa ja hän poistui Moran vahvuudesta joulukuussa 2016. Runsas viikko myöhemmin Niemi siirtyi loppukauden sopimuksella Mestis-joukkue Heinolan Peliittoihin. Hän pelasi siellä 14 runkosarja- ja neljä playoff-ottelua torjuen kaksi nollapeliä. Niemi otti loppukaudella Peliittojen pääasiallisen ykkösmaalivahdin vastuun, kun Lassi Yrjölä siirtyi SaPKoon ja lainamaalivahti Joona Voutilainen vahvisti Pelicansin A-nuoria.
Kolmen pennin ooppera
Kolmen pennin oopperasta tuli suuri menestys ja teosta on esitetty yli 10 000 kertaa ja se on käännetty 18 kielelle. Teoksen ensimmäinen elokuvaversio valmistui jo vuonna 1931. G.W. Pabstin ohjaama teos sai nimekseen Die 3-Groschenoper. Kaj Chydenius nimitti laulunäytelmänsä Lapualaisoopperan (1966) "oopperaksi" Weillin esimerkin mukaisesti.
Alexander Wilhelm Lyra
Lyran vanhemmat olivat kappalainen Adolf Lyra ja Eva Maria Karolina Streng. Hänet vihittiin papiksi 1857, mutta 1863–1871 hän toimi opettajana Siitosen kansakoulussa Sortavalassa. Jaakkiman kappalainen hän oli 1871–1878 ja kirkkoherra Helsingissä 1878–1904. Lyra vihittiin 1885 Porvoon tuomiokapitulin asessoriksi, missä tehtävässä hän toimi kuolemaansa saakka. Hän oli edustaja kirkolliskokouksissa 1876–1898 ja otti osaa pappissäädyn edustajana valtiopäiville 1877, 1882, 1885, 1888, 1891, 1894, 1897, 1899 ja 1900, kuuluen maltillisiin suomenmielisiin ja vaikuttaen muun muassa Sortavalan seminaarin perustamiseen. Lyra työskenteli myös pyhäkoulujen puolesta. Hän oli Suomen Pyhäkouluyhdistyksen perustajia ja sen ensimmäinen puheenjohtaja vuodesta 1888. Lyran julkaisemia teoksia ovat muun muassa Rippikouluun valmistava kristillisyyden opetus (1884) ja Piplian historian opettaminen (1894). Lyran puoliso vuodesta 1862 oli Ida Adolphina Lyra.
Emil Hegle Svendsen
Aikuisten arvokilpailut
Kontiolahden MM-kilpailuissa 2015 Svendsen sai normaalimatkalla hopeaa sekä hiihti ankkuriosuuden toiseksi sijoittuneessa Norjan viestijoukkueessa. Yhteislähtökilpailussa hän oli viidestoista. Oslon MM-kilpailuissa 2016 hän nousi takaa-ajossa pronssille oltuaan sprintissä 17:s. Viestissä hän hiihti ankkuriosuuden Norjan kultajoukkueessa. Pyeongchangin olympialaisissa 2018 hän saavutti pronssia yhteislähtökilpailussa 11,2 sekuntia kultamitalisti Martin Fourcadelle hävinneenä. Hän hiihti ankkuriosuudet Norjan hopeajoukkueissa sekä miesten viestissä että sekaviestissä. Normaalimatkalla hän oli kymmenes.
Sulkava (täsmennyssivu)
Sulkava voi tarkoittaa seuraavia:
Edgar Rice Burroughs
Opiskeluaika ja armeija
Phillips Academyn jälkeen Burroughs meni Michiganin sotilasakatemiaan. Valmistuessaan sieltä vuonna 1895 Burroughs oli ylennyt kapteeniksi, arvoltaan toiseksi korkeimmaksi kaikista akatemian opiskelijoista. Hän pyrki saman vuoden keväällä Yhdysvaltain sotilasakatemiaan West Pointissa mutta ei ollut pääsykokeessa niiden 14 parhaan joukossa, jotka 118 hakijasta hyväksyttiin. Hän palasi syksyksi Michiganin sotilasakatemiaan kuukausipalkkaiseksi opettajaksi. Lukukauden lopussa hän haki Yhdysvaltain armeijaan. Hänet sijoitettiin ratsuväkeen Fort Grantiin Arizonan territorioon, missä hän palveli kymmenen kuukauden ajan kunnes pääsi lopen kyllästyneenä isänsä suhteiden ansiosta pois.
Kirjailijanura
Mars-tarinan menestys rohkaisi Burroughsia kirjoittamaan lisää. Hän kehitti seuraavaksi Tarzanin hahmon, englantilaisten aatelisten orvon pojan, jonka apinat kasvattavat Afrikan viidakoissa. Burroughsin ensimmäinen Tarzan-kertomus ”Tarzan of the Apes” julkaistiin lehdessä vuonna 1912. Lukijat innostuivat Tarzanista välittömästi. Todettuaan että The All-Storyn levikki oli melko pieni, Burroughs alkoi tarjota tarinoitaan myös muihin lehtiin saadakseen niistä suurempia palkkioita. Kun The All-Story torjui toisen Tarzan-kertomuksen, Burroughs myi sen New Storyyn tuhannella dollarilla. Mars-kertomuksen jatko-osa julkaistiin vielä The All-Storyssa. Burroughs kirjoitti jo ahkerasti ja loi lisää uusia mielikuvitusmaailmoja, kuten maapallon sisäisen yhteiskunnan kertomukseensa ”The Inner World”. Kasvavien ja säännöllisten kirjoittajanpalkkioidensa ansiosta Burroughs saattoi nyt jättää päivätyönsä ja elättää kolmilapsisen perheensä kirjailijana. Hän teki syndikaattisopimuksen, jonka ansiosta hänen tarinoitaan saatiin myytyä lehtiin kautta maan.
Burroughs oli jo vuoteen 1919 mennessä alkanut tuntea kirjoittaneensa tarpeeksi Tarzaneita ja Mars-tarinoita, ja hän tunsi kykenevänsä enää vain kierrättämään samoja kohtauksia kirjasta toiseen. Tarzan-romaanien suosio oli kuitenkin niin suuri, että Burroughs jatkoi vastahakoisesti niiden kirjoittamista. Seikkailutarinoidensa ohella hän alkoi kirjoittaa myös vakavampia melodramaattisia romaaneja uuden kotipaikkansa Kalifornian synkästä puolesta. Vakavien kirjallisten piirien tunnustusta hän ei kuitenkaan onnistunut saavuttamaan, ja hänen kustantajansa kehotti suoraan häntä keskittymään siihen, missä hän oli parhaimmillaan eli tuntemattomien maailmojen kuvaamiseen.
Toisen maailmansodan aikaan Pearl Harborin hyökkäyksen aikoihin Burroughs pyysi päästä sotakirjeenvaihtajaksi. Vuosina 1942–1945 hän toimi sotakirjeenvaihtajana Tyynellämerellä ylpeillen olevansa maailman vanhin lajissaan.
Omaisuus
Korkeista lukijamääristään huolimatta Burroughs ei koskaan tullut kovinkaan rikkaaksi, sillä hänellä oli tuhlaileva elämäntyyli. Hän menetti paljon rahaa Tarzanaan sekä epäonnisiin sijoituksiinsa Apache Motors -yhtiössä ja omassa elokuvayhtiössään. Rahat hupenivat myös autoihin, täysverisiin hevosiin ja omaan lentokoneeseen. Julkaisuyhtiönsä kautta Burroughs elätti paitsi työntekijänsä, myös aikuiset lapsensa, silloisen ja entisen vaimonsa sekä kaksi ottolastaan.
Mars-sarja
thumb|Englanninkielisen Marsin prinsessan eli Marsin sankarin kansi. Mars-sarjan päähenkilö on John Carter, entinen Konfederaation ratsuväkikapteeni ja suuri sankari. Arizonalaisessa luolassa intiaanien surmaaman ystävänsä ruumiin vieressä hän irtautuu ruumiistaan ja siirtyy avaruuden poikki Marsiin eli sen omalla kielellä Barsoomiin. Marsin pienemmän painovoiman vuoksi hänen voimansa tekee hänestä nopeasti arvostetun. Kovan taistelun jälkeen hän voittaa omakseen Heliumin jeddakin eli keisarin tyttären Dejah Thorisin.
Hupsu kreivitär
Juoni
Joukko yhteiskunnan vallanpitäjiä ja liikemiehiä uskoo löytäneensä öljyä Pariisin keskustan maaperästä ja kaavailee ryhtyvänsä porauksiin alueen asukkaista ja kulttuurisesta merkityksestä piittaamatta. Heidän vastaansa asettuu Aurelia, ”Chaillot’n hullu nainen”, joka muiden kaupunginosien vihaisten vanhojen naisten tuella järjestää mielikuvituksellisen oikeudenkäynnin, jossa miehet tuomitaan. Aurelia houkuttelee heistä yhden kerrallaan laskeutumaan maan alle öljyntuoksua kohti pitkin portaikkoa, jolta ei ole paluuta.
Edgar Rice Burroughs
Venus-sarja
Suomentamatta ovat:
Ihana elämä
Tuotanto
Trevin suihkulähdekohtaus kuvattiin viikon aikana talvella, BBC:n mukaan maaliskuussa, Anita Ekbergin mukaan tammikuun lopussa. Fellini sanoo, että Ekberg seisoi tuntikausia mekossaan kylmässä vedessä ilman ongelmia, kun taas Mastroiannilla oli vaatteidensa alla märkäpuku, josta ei ollut hyötyä. Vasta kun Mastroianni "oli tyhjentänyt vodkapullon", Fellini sai kuvatuksi kohtauksen juopuneen Mastroiannin kanssa.
Vastaanotto
Filmcritica XI:ssa italialainen runoilija ja elokuvaohjaaja Pier Paolo Pasolini sanoo, että La dolce vita on liian tärkeä käsiteltäväksi vain sillä tavalla kuin elokuvaa yleensä käsitellään. Vaikka Fellini ei ole yhtä merkittävä kuin Charlie Chaplin, Sergei Eisenstein tai Kenji Mizoguchi, hän on kiistatta enemmän auteur kuin pelkästään ohjaaja. Elokuva on siksi yksin hänen. – – Kamera siirtyy ja pysäyttää kuvan ikään kuin luodakseen jonkinlaisen kehyksen jokaisen kohteen ympärille, niin että kohteen suhde ympäristöön näyttää epätodelliselta ja lumotulta. Kun uusi kohtaus alkaa, kamera on jo liikkeessä ja liikkuu hyvin monimutkaisesti. Usein kuitenkin mutkittelevat liikkeet keskeytyvät yhtäkkiä yksinkertaiseen dokumentoivaan otokseen, kuin lainaukseen, joka on kirjoitettu arjen kielellä".
Jääkiekon 2. divisioonan maailmanmestaruuskilpailut 2009
'''Jääkiekon 2. divisioonan maailmanmestaruuskilpailut 2009''' pelattiin Serbiassa (lohko A) ja Bulgariassa (lohko B).
The Fragile
The Fragile (tunnetaan myös nimellä Halo 14) on Nine Inch Nailsin vuonna 1999 julkaistu tupla-albumi. Albumi on myynyt kaksinkertaista platinaa kotimaassaan Yhdysvalloissa. Vaikka se onkin myynyt hyvin, se ei kuitenkaan ollut edellisen pitkäsoiton The Downward Spiralin kaltainen menestys maineessaan ja myynnissään. Albumi jatkaa edellisen studioalbumin juonta. Kappaleista "The Day the World Went Away" ja "We’re in This Together" julkaistiin singlet sekä "Into the Void" Australiassa. Levyn vinyylipainoksessa on kaksi kappaletta, jotka eivät ole mukana CD:llä, "10 Miles High" ja "The New Flesh", mutta ne löytyvät myös "We’re in this together" CD-singlen B-puolelta.
Metsänterveys
Metsänterveyspalvelu ILVES on eri tieteen ja talouden edustajien kuten Helsingin yliopiston, Metsäntutkimuslaitoksen ja pankkien yhteinen projekti, jonka on tarkoitus hyödyttää metsänomistajia tunnistamaan ja kohtaamaan erilaisia talousmetsiä koskevia ongelmia.
Muuramen pedofiilirinki
Muuramen pedofiilirinki on pääosin Keski-Suomen maakunnassa sijaitsevassa Muuramessa vuodesta 2004 vuoteen 2008 tapahtuneiden lapsiin kohdistuvien seksuaalirikosten vyyhti. Vyyhtiä luonnehditaan yhdeksi Suomen historian törkeimmistä seksuaalirikosvyyhdeistä. Rikoksessa muassa äiti käytti hyväkseen omia tyttäriään ja välitti heitä miehille internetin välityksellä. Tapauksesta tuomittiin nainen, hänen avopuolisonsa ja neljä muuta miestä.
Jatkotuomio ja opinnot
Vuonna 2015 tämä päätekijä tuomittiin vuosina 1999—2002 tapahtuneesta törkeästä lapsen seksuaalisesta hyväksikäytöstä kahden vuoden ehdolliseen vankeusrangaistukseen.
Pimeän valtias
Pimeän valtias on antagonisti ja vastakohta Luojalle fantasiakirjailija Robert Jordanin Ajan pyörä -kirjoissa.
Jorge Sánchez
Jorge Sánchez (s. 1977 Zaragoza) on espanjalainen uimari, joka edusti kotimaataan kesäolympialaisissa 2004. Siellä hän sijoittui 200 metrin selkäuinnissa 13. sijalle.
Sognevuono
thumb|280px|Sognevuonon [[Nærøyfjorden-haara]]
Kysyntä ja tarjonta
Tarjonta on määrä, jonka tuottajat ovat valmiita myymään annetulla hinnalla. Esimerkiksi perunankasvattaja voi olla valmis myymään tuhat kiloa perunaa 1 € kilohinnalla, mutta huomattavasti enemmän, jos hinta on 2 €. Tarjonnan tärkeimmät tekijät ovat hyödykkeen markkinahinta ja sen tuotannon kustannukset. Tarjontakäyrä muodostetaan yrityksen pitkän aikavälin kustannuskäyrän perusteella. Yleensä tarjontakäyrän oletetaan olevan nouseva tuotannon vähenevien rajatuottojen vuoksi. Tosin pitkällä aikavälillä uusien yritysten markkinoille tulon vuoksi hinta voi olla riippumaton määrästä. Kasvavien skaalatuottojen tapauksessa laskeva tarjontakäyrä on myös mahdollinen.
Five Nights at Freddy’s 2
Mangle/Toy Foxy
Toy Foxy on uudistettu versio Foxysta. Mangle toimii "kokoa ja korjaa" vetonaulana, jossa lapset saavat yhdistellä sen osia. Se selittää Manglen sekalaisen ulkonäön, johon kuuluu muun muassa ylimääräinen tukiluurangon pää. Mangle menee toimistoon oikeasta ilmastointikanavasta, jos ei ehdi laittaa Freddy-maskia päähän. Mangle tarrautuu kattoon ja hyökkää sieltä purren pelaajaa päähän. Alun perin Manglesta piti tehdä Foxyn söpömpää versiota, mutta siinä epäonnistuttiin. Mangle päästää outoa ääntä, jossa uskotaan kuuluvan "It's Me" ja "Leave Me Alone".
Save Them
tPelaaja kulkee pizzeriassa Freddy-hahmolla, seuraten Marionettea, joka ennen pitkään johdattaa pelaajan satunnaiseen huoneeseen ja peli päättyy. Pelaaja voi myös olla seuraamatta Marionettea ja törmätä Golden Freddyyn. Pizzeriassa on lasten kuolleita ruumiita, josta voi päätellä, että tapahtumat sijoittuvat The Missing Children Incident -tapauksen jälkeen. Harvinaisessa tapauksessa pelaaja voi kohtaa Marionettea seuraessaan Purple Guyn, joka juoksee pelaajaa päin. Tämän tapahtuessa näyttö jäätyy ja ilmestyy sanat "You Can't" (suom. et voi).
Give Gifts, Give Life
Pelaaja ohjaa Marionettea, jonka tehtävänä on antaa neljälle kuolleen lapsen sielulle lahjoja. Ylhäällä lukee ohje "Give Gifts" (suom. anna lahjat). Kun Marionette on antanut jokaiselle lapselle lahjan, teksti vaihtuu "Give Life" (suom. anna elämä). Tällä kertaa Marionetten lähestyessä lapsia heille ilmestyy neljän maskotin - Freddyn, Bonnien, Chican ja Foxyn - maskit. Kaikkien lapsien saadessa naamarin, peli päättyy Golden Freddyn hyökkäykseen. Sekunnin sadasosan ajan ennen Golden Freddyn hyökkäystä voi myös nähdä viidennen lapsen sielun.
Markkinat
Markkinat tai markkina voi tarkoittaa seuraavia:
When I Look at You
Live-esiintymiset
24. maaliskuuta 2010 Cyrus esitti singlensä livenä American Idol -ohjelmassa, jossa hän soitti itse mustaa pianoa kappaleen toiseen säkeistöön asti. Samassa jaksossa Cyrus toimi vierailevana ohjaajana kilpailijoille. Esityksessä Cyrus oli pukeutunut valkoiseen, pitkään satiinimekkoon. Katie Byrne MTV Newsistä kommentoi: "Cyrus tuntui ottavan opettavansa opit myös itseensä olemalla yhteydessä yleisöön ja hakemalla katsekontakteja tässä dramaattisessa esityksessä." Monica Herrera Billboardista sanoi, että ohjaajana olon jälkeen Cyrus "näytti heille, miten se todella tehdään".
Party in the U.S.A.
Party In The U.S.A on yhdysvaltalaisen laulaja-näyttelijä Miley Cyrusin ensimmäinen single hänen EP-levyltään The Time of Our Lives. Kappaleen ovat kirjoittaneet Dr. Luke, Claude Kelly ja Jessica Cornish, ja Dr. Luke on myös tuottanut kappaleen. Single julkaistiin 11. elokuuta 2009, ja levy-yhtiönä toimi Hollywood Records. Kappaletta ei alun perin kirjoitettu Cyrusille, mutta sen päädyttyä Cyrusin laulettavaksi kirjoitusryhmä muokkasi kappaleen sanoja niin, että se kuvastaa Cyrusin persoonaa. Cyrus ei tuntenut samaistuvansa kappaleen sanoihin, mutta valitsi sen EP-levylleen kappaleiden vähäisyyden takia. Kappale on tyylilajiltaan jotain R&B:n ja popmusiikin väliltä, kun taas sanat kertovat Cyrusin muutosta Hollywoodiin.
Tyyli
"Party in the U.S.A." on tyylilajiltaan dancepoppia, ja sen kesto on kolme minuuttia ja kaksikymmentäkaksi sekuntia. Kappaleeseen on sovitettu myös R&B:tä ja pop-musiikin elementtejä. Billboardin Michael Menachem oli sitä mieltä, että kappaleessa on pieniä vaikutteita reggaesta. Kappale on tasatempoinen kohtuullisella tempolla: tempo on 96 lyöntiä minuutissa. Kappale on kirjoitettu F-duuriin, mutta Cyrusin laulu heittelehtii F3:n ja D5:n välillä. Kappaleessa esiintyy sointukulku F–Am–Dm–C.
Vastaanotto
Erik Ensrst The Milwaukee Journal Sentinelista sanoi, että kappale oli "naurettavan tarttuva". Jessica Holland The Observeristä uskoi, että "Party in the U.S.A." on yksi EP-levyn kohokohdista. Michael Menachem Billboardista huomautti, että kappale oli Cyrusin yksi viihdyttävimmistä kappaleista tähän asti. Menachem jatkoi: "[Dr. Luke] piikittää kappaleen energialla, muistellen Robynia ja aikaista Gwen Stefania." Ryan Brockington The New York Postista sanoi, että vaikka kappale olikin enemmän valtavirtaa edustava kuin hänen aiemmat singlensä, niin hän ei vihannut sitä. Vicki Lutas BCC:stä kuvaili kappaletta "henkäisyksi raikasta ilmaa".
Musiikkivideon vastaanotto
23. syyskuuta 2009 näytettiin Tanssii tähtien kanssa -sarjassa 90-sekuntia kestävä esimakuvideo musiikkivideosta. Samana päivänä video nähtiin ensi kerran ABC:n Music Loungella. Jocelyn Vena MTV:ltä sanoi: "Video on muistutus Cyrusin live-esiintymisestä Teen Choice -palkintogaalassa kesällä, jolloin hän esitti kappaleen — miinustaen tankotanssin." Bill Lamb About.comista oli sitä mieltä, että video täsmäsi melkein täydellisesti teeman ja laulun soundiin. MTV:n järjestämän gallupin mukaan mielipiteet vaihtelivat: Jotkut olivat sitä mieltä, että "eivät tunteneet kappaletta" monista syistä, kun taas jotkut nauttivat videon energisyydestä, ja heidän mielestään videoon lisätty pieni seksikkyys oli terve edistyminen Cyrusille. Vuoden 2010 MuchMusic Video Awards-gaalassa video voitti palkinnon gategoriassa Paras kansainvälisen artistin video ja oli ehdokkaana gategoriassa People's Choice: Lemppari kansainvälinen video, mutta hävisi sen Adam Lambertin kappaleen "Whataya Want From Me" musiikkivideolle.
Linköpingin tuomiokirkko
Historia
Vuosina 1408–1420 kirkon kappelit rakennettiin goottilaista tyylisuuntaa noudattaen. Kappelit nimettiin Pyhän Andreaan, piispa Nicolaus Hermannin eli Nils Hermanssonin ja piispa Thomas Becketin mukaan. Näistä Pyhän Andreaan kappeli nimettiin uudelleen myöhemmin Neitsyt Marian mukaan.
Almería (maakunta)
center|thumb|400px|Tabernasin aavikko Almeríassa.
Sadan vuoden päästäkin (kappale)
Sadan vuoden päästäkin on suomirockyhtye Eppu Normaalin samannimisen studioalbumin avausraita ja single, joka julkaistiin 19. tammikuuta 2005. Kappaleen on säveltänyt yhtyeen kitaristi Mikko "Pantse" Syrjä, ja sanat on tehnyt yhtyeen laulaja Martti Syrjä. Kappale on 3:46 minuuttia pitkä, ja se on nauhoitettu Akun tehtaalla elokuussa 2004.
Valtteri Hotakainen
Ura
Kaudeksi 2021–2022 Hotakainen palasi vuoden mittaisella sopimuksella pelaamaan Mestistä kasvattajaseuraansa Kokkolan Hermekseen. Hänet nimettiin joukkueen kapteeniksi.
PMK
PMK voi tarkoittaa:
Ampumahiihdon nuorten maailmanmestaruuskilpailut 2012
15 km normaalimatka
Päivämäärä: 21. helmikuuta <br style="clear:both" />
4x7,5 km viesti
Päivämäärä: 23. helmikuuta <br style="clear:both" />
12,5 km takaa-ajo
Päivämäärä: 26. helmikuuta <br style="clear:both" />
12,5 km normaalimatka
Päivämäärä: 21. helmikuuta <br style="clear:both" />
3x6 km viesti
Päivämäärä: 23. helmikuuta <br style="clear:both" />
Cádiz (maakunta)
Cádizin pinta-ala on 7 436 neliökilometriä. Sen pääkaupunki on Cádiz. Maakunnan asukasluku on 1 239 435 (vuonna 2017) ja väestötiheys 166,7 asukasta neliökilometrillä. Noin yhdeksäsosa väestöstä asuu pääkaupungissa. Maakunnassa on yhteensä 44 kuntaa.
Varjossa auringon alla
Juoni
Patrick on murhaaja, sillä hänen löytämä ruumis ei ollut Arlena Marshall vaan hänen vaimonsa Christine, joka vain näytteli kuollutta. Patrick murhasi Arlenan sillä aikaa, kun neiti Brewster haki apua. Patrick oli huijannut Arlenalta huomattavia summia ja halusi peittää jälkensä. Patrickia ja Christineä epäillään varmuudella myös ainakin yhdestä toisesta murhasta.
Mat
Lyhenteenä:
Fellinin Rooma
Aikatasot
Nyt-hetkestä rönsyää välähdyksiä Fellinin nuoruuteen, kun hän saapuu nuorukaisena kaupunkiin. Dokumenttitason Fellini antaa ymmärtää näitten Benito Mussolinin aikaiseen Roomaan sijoittuvien jaksojen olevan omaelämäkerrallisia kohtauksia, joitten kuvausta näennäisdokumentti seuraa. Nuorukais-Felliniä näyttelee Peter Gonzales, Riminiin sijoittuvissa alun lapsuuskuvauksissa lapsinäyttelijä Stefano Mayore.
Tyyli
Fellinin Roomassa ei ole varsinaista juonta, vaan tapahtumat etenevät assosiaatioitten ja tajunnanvirran kantamana. Kahden Fellinin lisäksi kukaan näyttelijä ei oikeastaan siksi nouse keskeiseen rooliin. Dokumentaristisessa nyt-tasossa on joukko cameo-esiintymisiä. Esimerkiksi tuolloin Roomassa asunutta amerikkalaiskirjailija Gore Vidalia haastatellaan hänen kaupungista saamistaan vaikutelmista. Elokuvan loppumetreillä kuvausryhmä on törmäävinään sattumalta italialaisen elokuvan ikoniin Anna Magnaniin, joka toivottaa Fellinille hyvää yötä.
Nana (apassi)
Nana (noin 1810 -19. maaliskuuta 1896) oli chiricahua-apassien chihenne-leirikunnan alipäällikkö, joka kävi useilla eri vuosikymmenillä sotaa Yhdysvaltoja ja Meksikoa vastaan.
Jorrit Bergsma
Bergsma saavutti matkakohtaisissa MM-kilpailuissa Heerenveenissä 2012 hopeaa 10 000 metrillä ajalla 12.57,71. Hän voitti saman matkan maailmanmestaruuden Sotšissa 2013 ajalla 12.57,69 ja sijoittui 5 000 metrillä toiseksi ajalla 6.17,94. Sotšin olympialaisissa 2014 hän sai 10 000 metrillä kultaa olympiaennätysajalla 12.44,45 ja 5 000 metrillä pronssia ajalla 6.16,66. Hän voitti Heerenveenissä 2015 maailmanmestaruuden 10 000 metrillä ajalla 12.54,82 ja sai hopeaa 5 000 metrillä. Hän saavutti MM-hopeaa 5 000 metrillä myös Kolomnassa 2016. Gangwonissa 2017 hän voitti joukkuetakaa-ajon maailmanmestaruuden sekä sai MM-hopeaa 5 000 ja 10 000 metrillä. Pyeongchangin olympialaisissa 2018 Bergsma sai 10 000 metrillä hopeaa ennätysajallaan 12.41,98. Hän voitti 10 000 metrin maailmanmestaruuden Inzellissä 2019 ajalla 12.52,92. Hän voitti yhteislähdön MM-kultaa Salt Lake Cityssä 2020 ja sai 10 000 metrillä MM-hopeaa 2021. Hän saavutti 5 000 metrillä EM-hopeaa 2022. Pekingin olympialaisissa 2022 hän oli 10 000 metrillä neljäs, 5 000 metrillä viides ja yhteislähdössä yhdeksäs. Hän saavutti 10 000 metrillä MM-hopeaa 2023.
Fernando Gaviria
Gaviria siirtyi Movistar Teamiin 2023.
Ihminen, sielunsa kaltainen
Ihminen, sielunsa kaltainen on Claes Anderssonin kirjoittama romaani, jonka WSOY julkaisi vuonna 1983. Romaanin päähenkilö on keski-ikäinen mies, Krister Bergh, joka on psykiatri ja nelihenkisen perheen isä. Hän pyrkii teoksen aikana arvottamaan elämäänsä uudella tavalla. Kirjan tapahtumat sijoittuvat Helsingin kantakaupunkiin, Espoon Kivenlahteen ja sairaalaan, jonka nimeä ei mainita.
Hygroskooppisuus
Hygroskooppisia yhdisteitä
Jotkin hygroskooppiset aineet kuten natriumhydroksidi ja kalsiumkloridi imevät ilman kosteutta niin paljon, että lopulta liukenevat siitä tiivistyneeseen veteen. Sellaisia sanotaan vetistyviksi aineiksi.
Emil Škoda
Autonvalmistaja Škoda Auton nimi juontuu myös Emil Škodasta.
Jacobo Árbenz
Vuonna 1952 kommunistinen Guatemalan työväenpuolue laillistettiin ja se sai merkittävän vähemmistöaseman maan politiikassa. Suojellakseen etujaan maassa United Fruit ja sitä tukevat pankit työskentelivät CIA:n kanssa leimaten Arbenzin kommunistiksi. Yhdysvaltain Trumanin hallinto alkoi toimittaa aseita ja tukea Arbenzin vastustajille Anastasio Somozan aloitteesta. Operaatio kuitenkin paljastui pian.
Sébastien Frey
Seurajoukkueura
Frey ilmoitti joulukuussa 2015 lopettavansa uransa.
Valkokurkkukyyhky
Valkokurkkukyyhky (Columba vitiensis) on kyyhkylaji, jota esiintyy laajalla alueella Kaakkois-Aasiassa ja Oseaniassa, Filippiineiltä Indonesian kautta Tyynenmeren saarille saakka. Lajin holotyypin kuvailivat Quoy ja Gaimard Fidžiltä vuonna 1830. Lajista tunnetaan kahdeksan alalajia, jotka ovat eriytyneet eri saariryhmiin.
Resi Stiegler
Alkuvuosinaan Stieglerin tavaramerkki oli hänen kypärässään olevat tiikerinkorvat.
Raimo Helminen
Raimo Ilmari Helminen (s. 11. maaliskuuta 1964 Tampere) on suomalainen jääkiekkovalmentaja ja pelaajauransa lopettanut jääkiekkoilija, joka pelasi pitkän uran keskushyökkääjän pelipaikalla. Helminen pelasi SM-liigassa ainoastaan yhdessä joukkueessa, Tampereen Ilveksessä. Lisäksi hän edusti Yhdysvalloissa NHL:ssä New York Rangersia, Minnesota North Starsia ja New York Islandersia sekä Ruotsissa Malmötä. Helminen voitti maailmanmestaruuden lisäksi sekä Suomen- että Ruotsin-mestaruuden ja Euroopan cupin. Peliuransa jälkeen hän on valmentanut Suomen 20-vuotiaiden maajoukkuetta, Ilvestä, KHL-seura Barys Astanaa ja Kazakstanin maajoukkuetta. Kausilla 2016–2019 Helminen toimi KHL-seura Jokerien apuvalmentajana. Kaudeksi 2020–2021 hän solmi päävalmentajasopimuksen TPS:n kanssa.
Juniorisarjoissa KooVeessa ja Ilveksessä
Helmisen ensimmäinen joukkue ei ollut Ilves, vaan KooVee, johon hän liittyi vuonna 1971. Tuohon aikaan KooVee oli ainoa joukkue, jolla oli Koivistonkylässä sarjatoimintaa nuorimmissa ikäluokissa. KooVeessa hän pelasi F- ja E-junioreissa vuodet 1971–1977.
Ilvekseen Helminen siirtyi D-juniori-ikäisenä syksyllä 1977, ja hän pelasi Ilveksen juniorijoukkueissa kevääseen 1983 asti. Viimeisellä kaudellaan hän pelasi myös jo Ilveksen edustusjoukkueessa SM-liigassa. Hän voitti ensimmäisen SM-mitalinsa 14-vuotiaana vuonna 1978, kun Ilveksen D-juniorit sijoittuivat pronssille. B-junioreissa hän sai hopeaa vuonna 1981, ja seuraavana vuonna tuli sekä B- että A-junioreiden Suomen-mestaruus. Vielä vuonna 1983 mitaleihin tuli lisää A-junioreiden SM-hopea.
Ruotsin vuodet
Kauteen 1992–1993 Malmö lähti puolustamaan mestaruutta, mutta hävisi välieräsarjan Brynäsille. Helminen pelasi kuitenkin tehojen kannalta siihen mennessä parhaan Ruotsin-kautensa, ja hän oli kolmas Elitserienin runkosarjan pistepörssissä. Pisteitä kertyi runkosarjassa 42, joista maaleja oli 9 ja syöttöpisteitä 33. Samalla kaudella Malmö voitti seurajoukkueiden Euroopan cupin, ja Helmisestä tuli ensimmäinen turnauksen voittanut suomalaispelaaja. Noihin aikoihin Helminen oli ehkä koko Euroopan kovapalkkaisin jääkiekkoilija.
Mitaleita ja tunnustuksia
thumb|Helminen pyörittämässä Ilveksen ylivoimaa [[Espoo Blues|Bluesia vastaan.]] Helminen palasi SM-liigaan ja Ilvekseen kaudeksi 1996–1997. Hänet olisi halunnut palkata useakin seura, vahvimmin HIFK, mutta hän oli päättänyt palata Ilvekseen. Helminen ei kuitenkaan voinut enää käyttää Ilveksessä tuttua pelaajanumeroaan 14, sillä tämä Lasse Oksasen vanha numero oli jäädytetty pari kautta aikaisemmin. Tästä lähin Helmisellä oli Ilveksessä numero 41.
Uran viimeiset vuodet
Helminen oli pelannut pitkään Ilveksen ykköshyökkääjänä. Kaudella 2004–2005 hänen paikkansa kuitenkin otti Patrik Štefan, joka tuli NHL:n työsulun vuoksi Suomeen. Helmisen pisteet jäivät kaudella 7+21:een, ja hän oli Ilveksen viidenneksi tehokkain pelaaja.
Helminen teki viimeisinä kausinaan vähemmän pisteitä kuin ennen, sillä hän ei enää saanut yhtä paljon peliaikaa ylivoimalla, mutta toisaalta hän onnistui erikoistumaan puolustustehtäviin. Kauden 2005–2006 avauskierroksella Helmisestä tuli SM-liigan historian vanhin pelaaja, kun hän ohitti Pertti Lehtosen, joka lopetti uransa 41 vuoden, 5 kuukauden ja 24 päivän iässä. Seuraavan kauden alkukierroksilla Helminen menetti hetkellisesti kapteenin asemansa, kun hän oli keihästänyt Arto Kukia ja saanut pelirangaistuksen. Ilveksen valmennusjohto Kari Elorannan johdolla otti kapteenin arvon pois Helmiseltä yhden ottelun ajaksi ja antoi sen Pasi Petriläiselle.
Uransa viimeisen runkosarjaottelun Helminen pelasi 4. maaliskuuta 2008 loppuunmyydyssä Hakametsän jäähallissa. Ilves voitti ottelussa Lukon 5–2. Helmistä muistettiin sekä ennen ottelua että sen jälkeen. Ilveksen joukkue lahjoitti hänelle mittatilaustyönä teetetyn viinikaapin. Hän sai lisäksi muun muassa ensimmäisen ottelunsa ottelupöytäkirjan, vuoden 1985 mestaruuspaidan ja palkinnon poikkeuksellisesta urheilu-urasta. Palkinnon on perustanut Aamulehti, ja Helminen oli sen ensimmäinen saaja. Hänen viimeisen runkosarjaottelunsa pelipaita luovutettiin Jääkiekkomuseolle.
Holger Stanislawski
Ura valmentajana
Kauden 2007/08 aikana Stanislawski suoritti valmentajantutkinnon ja työskenteli myös seuran johtotehtävissä. Kaudeksi 2008/09 hän palasi St. Paulin päävalmentajaksi. Keväällä 2009 hän suoritti valmentajatutkintonsa kokonaisuudessaan. Kaudella 2009/10 Stanislawski jatkoi menestyksekäästi St. Paulin peräsimessä ja nosti seuran Bundesliigaan ensi kerran sitten kauden 2001/02.
Raimo Helminen
Valmentajana
Helminen nimettiin 20-vuotiaiden maajoukkueen päävalmentajaksi helmikuussa 2011. Suomi sijoittui turnauksessa neljänneksi. Helmisen palkkaamista päävalmentajaksi kritisoitiin ennen ja jälkeen turnauksen, koska Helmisellä ei ollut aiempaa päävalmentajakokemusta.
Pelityyli ja pelaajakuva
Muuten Helmistä pidetään luonteeltaan hiljaisena ja vaatimattomana. Haastatteluissa hän vastasi yleensä vain lyhyesti. Kun kameroita ei ole paikalla, Helminen on kuitenkin puheliaampi. Joukkuekaverit kunnioittivat Helmistä hänen kokemuksensa vuoksi, ja pukukopissa kaikki kuuntelivat häntä. Vaatimattomuus ilmenee siten, että Helminen usein jopa vähättelee suorituksiaan haastatteluissa. Muut pelaajat ovat saattaneet joskus huomauttaa Helmiselle, jos vähättely meni liiallisuuksiin.
Perhe ja työ
Helminen asuu perheineen Koivistonkylässä lähellä lapsuudenkotiaan. Hänen perheeseensä kuuluu vaimo Leena sekä lapset Anssi ja Nelli, jotka ovat syntyneet 1990-luvun alussa. Anssi on nimetty Anssi Melametsän mukaan, sillä hän oli Raimo Helmisen idoli, kun tämä oli vielä C-juniori. Helminen ja hänen joukkuekaverinsa ja hyvä ystävänsä Jari Neuvonen ihailivat Melametsän lisäksi Tony Arimaa; molemmat olivat 1970-luvun lopussa pelanneet läpimurtokautensa Jokereissa. Helminen ja Neuvonen sopivat, että antaisivat esikoispojilleen nimet esikuviensa mukaan. Helminen antoikin pojalleen nimeksi Anssi, mutta Neuvonen perääntyi vedosta ja poika sai nimen Aleksi.
Koripallon maailmanmestaruuskilpailut 1967
Tähdistöjoukkue
Lähde:
Stuart Wilson
Tunnetut elokuvaroolit
2000-luvulla Wilson palasi Englantiin ja esiintyi elokuvissa Vertical Limit, Rakkauden viimeinen siirto ja toimintakomediassa Hot Fuzz, työskennellen jälleen Martin Campbellin, sekä Marleen Gorrisin ja Edgar Wrightin kanssa. Wilson työskenteli myös BBC:n kanssa sekä palasi teatterin lavoille Royal Shakespeare Companyn riveissä.
Lundin tuomiokirkko
thumb|220px|Lundin tuomiokirkko vuonna 2007. Lundin tuomiokirkko on tuomiokirkko Lundin kaupungissa, Skånen maakunnassa, eteläisessä Ruotsissa.
Kirkossa vierailee vuosittain 700 000 kävijää ja jumalanpalveluksissa 90 000.
Oikeustaistelu
Oikeustaistelu voi tarkoittaa kansannousua muistuttavaa toimintaa lakeihin perustuvan yhteiskuntajärjestyksen palauttamiseksi tai oikeudenmukaisten, välttämättömiksi katsottujen oikeuksien takaamiseksi oikeusalamaisille. Toisaalta oikeustaistelu tarkoittaa oikeusjuttua eli tuomioistuimeen vietyä asiaa, erityisesti pitkäkestoista tai periaatteellista juttua.
Siunattu hulluus (albumi)
Siunattu hulluus on suomalaisen Freud Marx Engels & Jung -yhtyeen toinen studioalbumi ja julkaistiin vuonna 1987.